ผมมีอาการเหมือนเมารถเมาเรือซึ่งเป็นมานานแล้วทั้งที่ไม่ได้ขึ้นรถขึ้นเรือเลย มีอาการเวียนศีรษะ คลื่นใส้บางครั้งก็อาเจียน อ่อนแรง เหงื่อออก ใจสั่น ต้องกินยาแก่เมารถ-เรือ พอช่วยอาการได้ อยากทราบว่าต้องรักษาอย่างไรครับ หรือต้องซื้อยาเองต้องใช้ยาอะไรครับ ขอบพระ
สวัสดีค่ะ อาการเหมือนเมารถเมาเรือ ซึ่งก็คืออาการเวียนศีรษะ ร่วมกับอาการคลื่นไส้ อาเจียน อ่อนแรง ใจสั่น เหงื่อออก อาจเกิดจาก- อาหารเป็นพิษ แต่หากเป็นมานานแล้ว ก็ไม่ใช่- มีภาวะโลหิตจาง- มีภาวะไทรอยด์ฮอร์โมนผิดปกติ- พักผ่อนไม่เพียงพอ นอนไม่หลับ- จากความเครียด วิตกกังวล หรือเป็นโรคแพนิค- โรคของหู เช่น ตะกอนหินปูนในหูชั้นในหลุด หรือ โรคหินปูนในหูชั้นในเคลื่อน (BPPV) โรคน้ำในหูไม่เท่ากัน (Meniere's Disease) หูชั้นในอักเสบ (labyrinthitis) เป็นต้น- เนื้องอกของเส้นประสาทหู (vestibular schwannoma)- เนื้องอกในสมอง- ความผิดปกติของระบบไหลเวียนโลหิตที่ทำให้เลือดไปเลี้ยงสมองรวมถึงระบบประสาททรงตัวไม่พอ โดยจะเกิดในผู้ที่มีไขมันในเลือดสูง ความดันโลหิตสูง สูบบุหรี่ เป็นเบาหวาน หัวใจเต้นผิดจังหวะ โรคหลอดเลือดหัวใจตีบ โรคกระดูกคอเสื่อม เป็นต้นหากอาการเป็นมานานแล้ว แนะนำว่าควรต้องไปพบอายุรแพทย์เพื่อตรวจหาสาเหตุค่ะ ในเบื้องต้นควรนอนหลับพักผ่อนให้เพียงพอ ดื่มน้ำเปล่ามากๆ หลีกเลี่ยงเครื่องดื่มที่มีแอลกอฮอล์และคาเฟอีน เป็นต้น สำหรับยา หากทานยาแก้เมารถเมาเรือแล้วดีขึ้น (dimenhydrinate) ก็สามารถทานบรรเทาอาการไปก่อนได้ นอกจากนี้ ก็มียา betahistine (เบต้าฮีสทีน), cinnarizine (ซินนาริซีน) เป็นต้น แต่ให้เลือกทานเพียงชนิดเดียวค่ะ ไม่ทานหลายชนิดพร้อมกัน